Diari Oficial de la Generalitat Valenciana


Sumari del DOGV 7850, del 12-08-2016 (2016/6461)

Informe ambiental i territorial estratègic de la modificació puntual de les condicions de volum en la zona industrial aïllada del pla general. Expedient número 1750/2016.
--------------------------------------------------------------------------------------------------------------------------------------------------------------------------

### Dades del document

Número de DOGV
:   7850

Data del DOGV
:   12-08-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/6461


Data del document
:   05-08-2016

Organisme emissor
:   Ajuntament de Castalla

Tipus de document
:   Anunci

Descriptors 

:   * Castalla
    * pla d'urbanisme
    * administració local

Informe ambiental i territorial estratègic de la modificació puntual de les condicions de volum en la zona industrial aïllada del pla general. Expedient número 1750/2016. [2016/6461]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, s'ha resolt publicar en el Diari Oficial de la Comunitat Valenciana la Resolució de l'Alcaldia Presidència de data 5 d'agost de 2016, en relació amb l'informe ambiental i territorial estratègic emés amb caràcter previ a la modificació puntual de les condicions de volum en la zona industrial aïllada del Pla General d'Ordenació Urbana de Castalla (exp. 1750/2016), que literalment diu:  
  
  
«Resolució de l'Alcaldia Presidència. Informe ambiental i territorial estratègic de la modificació puntual de les condicions de volum en zona industrial aïllada del Pla General d'Ordenació Urbana de Castalla. Exp. 1750/2016  
  
En data 2 d'agost de 2016 s'ha emés un informe per l'enginyer tècnic industrial i la tècnica d'administració general en el si de l'expedient d'avaluació ambiental i territorial estratègica per a escometre modificació puntual del Pla General de Castalla en el sentit següent:  
  
  
«A) Documentació  
La documentació objecte del present informe està integrada pel Document inicial estratègic per a la modificació puntual de les condicions de volum en zona industrial aïllada del PGOU de Castalla, i per la Modificació puntual de les condicions de volum en zona industrial aïllada del PGOU de Castalla.  
La referida documentació és conforme amb el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
  
B) Planejament vigent  
El planejament municipal vigent és el Pla General de Castalla, aprovat definitivament el 25 de juliol de 2002, per la Comissió Territorial d'Urbanisme d'Alacant, publicat en el Butlletí Oficial de la Província d??Alacant de 8 de novembre de 2002. Aquest planejament va ser sotmés a avaluació ambiental (exp. 185/01-AIA), i va obtindre declaració d'impacte ambiental positiva amb condicionants el 8 de gener de 2002 (DOGV 25/4/97).  
La modificació proposada afecta únicament el paràmetre de volum del sòl qualificat de zona industrial aïllada (INA), sense modificar la resta de paràmetres urbanístics establits pel pla general d'ordenació urbana.  
  
C) Modificació puntual: objecte i justificació  
L'objecte de la modificació puntual proposta és el canvi del paràmetre de volum inclòs en l'article 6.13, «Condicions de l'ordenació detallada de la zona industrial aïllada», punt 2, «Condicions de volum», del pla general d'ordenació urbana de 8 de novembre de 2002, segons la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana. El Pla General de Castalla limita el volum en zona industrial aïllada en funció de la superfície de la parcel·la amb un índex insuficient per a la construcció de naus amb l'altura requerida actualment, obligant a deixar sense ocupació gran part de la parcel·la per a poder acumular el volum i aconseguir l'altura suficient. Aquesta limitació penalitza els polígons industrials de Castalla enfront d'altres de poblacions pròximes que permeten altures de cornisa majors sense minva de l'ocupació de la parcel·la. La modificació del paràmetre de volum esmentat per a permetre una altura major en la zona industrial aïllada és una demanda recurrent de les empreses localitzades en el municipi o d'aquelles que pretenen la construcció de naus en el futur.  
  
  
Es motiva la modificació projectada en l'adequació del Pla General de Castalla en les condicions de volum de la zona industrial aïllada a les necessitats d'altura requerides per les naus industrials actualment com a resposta a una demanda creixent. La modificació del paràmetre de volum no suposa un augment de l'edificabilitat permesa, que es manté en els valors establits pel vigent pla general.  
  
  
D) Característiques de la modificació puntual  
D.1) Àmbit d'actuació  
L'àmbit de la modificació que es pretén està delimitat en els plans d'ordenació detallada 3.1 i 3.2 del PGOU de Castalla amb la qualificació de zona industrial aïllada (INA).  
D.2) Canvi del paràmetre i característiques de la modificació proposada  
La modificació afecta únicament el paràmetre del volum del sòl qualificat de zona industrial aïllada (INA), sense modificar la resta de paràmetres urbanístics establits pel Pla General de Castalla. Tampoc conté determinacions pròpies de planejament de rang superior ni contradiu aquelles que estan directament sobre aquest.  
Així, l'alternativa que es planteja respecte a la situació actual consisteix en l'adequació del pla general en les condicions de volum de la zona industrial aïllada del paràmetre actual de 4,94 m³/m2 al paràmetre proposat de 10,00 m³/m². La modificació del paràmetre de volum no suposa un augment de l'edificabilitat permesa, que es manté en els valors establits pel vigent pla general de 0,99 m²/m².  
  
D.3) Desenvolupament previsible del pla o programa  
No s'alteren les previsions de desenrotllament del Pla General de Castalla, que es troben arreplegades en el títol II, «Desenvolupament i execució del pla general», i en el qual es preveuen, segons l'article 2.4, els instruments per a la modificació del mateix pla. En tot cas, una vegada aprovada la modificació puntual proposada, es preveu el desenvolupament de naus industrials amb una altura major a la permesa actualment.  
D.4) Incardinació en l'Estratègia Territorial de la Comunitat Valenciana  
No consta que la present proposta afecte les determinacions de cap altre instrument de planificació territorial o sectorial. És més, amb la modificació pretesa es dóna resposta a una demanda social creixent i contribuïx al «Suport a l'empresa», en els termes de la directriu 32, lletra g, de l'Estratègia Territorial de la Comunitat Valenciana, referida a «Orientar l'estructura administrativa al servei de la competitivitat i la iniciativa emprenedora».  
  
E) Consultes  
Per part d'aquest ajuntament, el qual té la condició d'òrgan promotor i òrgan ambiental i territorial, de conformitat amb l'article 48.c.1 de la LOTUP, en afectar la proposta plantejada únicament l'ordenació detallada del sòl urbà, d'acord amb l'article 51.1 de la LOTUP, s'ha procedit a sotmetre la documentació indicada a consultes a les següents administracions públiques afectades i persones interessades, per un termini de 20 dies hàbils:  
  
  
Administració pública consultada Consulta Informe  
1 Conselleria d'Economia Sostenible, Sectors Productius, Comerç i Treball 16.06.2016 05.07.2016  
2 Servei Territorial d'Alacant de la Conselleria de Medi Ambient, Territori  
i Infraestructures 16.06.2016 19.07.2016  
  
  
  
Respecte d'això, l'informe emés per la Conselleria d'Economia Sostenible, Sectors Productius, Comerç i Treball i el Servei Territorial de Indústria i Energia d'Alacant assenyala el següent: «Des d'aquesta Secció d'Indústria del Servei Territorial de Indústria i Energia d'Alacant no es tenen consideracions a la proposta plantejada, a més de l'estricte compliment del annex II del RD 2267/2004, pel qual s'aprova el Reglament de seguretat contra incendis en establiments industrials, quant a les fatxades accessibles, aproximació d'edificis, estabilitat al foc, evacuació i accessibilitat per a operació i manteniment de fatxades i cobertes».  
  
D'altra banda, l'informe emés per la Conselleria de Territori, Obres Públiques i Vertebració del Territori disposa que: «Des del punt de vista de les competències d'aquest servei territorial, es considera procedent indicar a l'Ajuntament les qüestions següents:  
- La modificació plantejada afecta sòls classificats com a urbans i com urbanitzables. En concret s'afectarien els sòls urbanitzable UZI-4 Corral de Pinet i l'UZI-5 Bastà.  
- Sent que la modificació puntual del pla general plantejada afecta les determinacions de l'ordenació detallada, tal com es defineix en l'article 35.1.c, i sent que afecta el sòl urbanitzat d'una banda, i el sòl urbanitzable del pla general que va ser avaluat ambientalment, segons declaració d'impacte ambiental favorable de data 8 de gener de 2002, l'òrgan ambiental per a l'avaluació ambiental estratègica serà l'Ajuntament, segons s'estableix en l'article 48 de la LOTUP, i l'òrgan substantiu per a l'aprovació definitiva de la modificació puntual serà així mateix l'Ajuntament, segons s'estableix en l'article 48 de la LOTUP, i l'òrgan substantiu per a l'aprovació definitiva de la modificació puntual serà així mateix l'Ajuntament, segons estableix l'article 44.5 de la LOTUP».  
  
Persones interessades Consulta Informe  
1 Associació d'Empresaris de Castalla 23.06.2016 No s'ha emés un informe en el termini de consultes concedit.  
  
  
  
  
F) Identificació i valoració de possibles efectes adversos sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a què es refereixen els articles 48.d i 51.1 de la LOTUP.  
L'àmbit de la modificació afecta sòl urbà del vigent Pla General de Castalla.  
Aquest àmbit no està afectat per risc d'inundabilitat segons PATRICOVA i tampoc queda inclòs en cap espai natural protegit o espais RN2000.  
Però l'àmbit esmentat es caracteritza orogràficament per trobar-se en una zona de pendents elevats, i pot presentar riscos de lliscaments i despreniments puntuals. En aquest sentit, cal indicar que el Pla especial contra el risc sísmic a la Comunitat Valenciana (Decret 44/2011, de 29 d'abril, del Consell) estableix que el municipi de Castalla presenta una intensitat sísmica de 7,5 (EMS), per a un període de retorn de 500 anys.  
  
La modificació proposada no suposa cap canvi sobre els factors que afectarien el canvi climàtic. En desenvolupar-se sobre un sòl urbà, la destinació del qual és ser edificat d'acord amb les determinacions d'un pla aprovat i respecte del qual no es pretén augmentar la densitat de població, la proposta arreplegada no suposa augment d'emissions, empitjorament dels nivells de contaminació, agreujament dels possibles riscos naturals o induïts o major generació de residus.  
Únicament suposa l'adequació del Pla General de Castalla en les condicions de volum de la zona industrial aïllada a les necessitats d'altura requerides per les naus industrials actualment com a resposta a una demanda creixent. La modificació del paràmetre de volum no suposa un augment de l'edificabilitat permesa, que es manté en els valors establits en el vigent pla general.  
No hi ha afecció al patrimoni cultural en cap de les seues manifestacions, per la qual cosa s'emet un informe favorable als efectes patrimonials previstos en l'article 11 de la Llei 4/1998, d'11 de juny, del Patrimoni Cultural Valencià.  
  
G) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, establix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
H) Justificació per a l'aplicació del procediment simplificat d'avaluació ambiental i territorial estratègica  
La modificació de planejament que es pretén afecta únicament el paràmetre de volum de la zona industrial aïllada, per a adaptar-ho a les necessitats d'altura requerides per les naus industrials i es refereix a l'ordenació detallada del sòl urbà. No afecta l'estructura territorial prevista. Tampoc s'afecten altres plans o programes vigents. No és susceptible de generar problemes ambientals diferents dels ja previstos. No afecta elements del patrimoni natural o cultural i no incompleix les determinacions legals vigents de qualsevol altra àrea afectada que poguera trobar-se sotmesa a algun tipus de protecció.  
  
Per tant, d'acord amb els criteris de l'annex VIII de la LOTUP, es considera que no té efectes significatius sobre el medi ambient, i es pot resoldre la seua avaluació ambiental i territorial estratègica per procediment simplificat.  
  
I) Òrgan competent  
Segons disposa l'article 48.c de la LOTUP, en la modificació operada per la Llei 10/2015, de 29 de desembre, de mesures fiscals, de gestió administrativa i financera i d'organització de la Generalitat, «L'òrgan ambiental i territorial serà l'ajuntament del terme municipal de l'àmbit del planejament objecte de l'avaluació ambiental, sense perjuí de l'assistència i cooperació de les diputacions provincials d'acord amb la legislació de règim local, en els següents casos», per la qual cosa resulta aplicable al present supòsit l'apartat 1, referit als «instruments de planejament urbanístic que afecten únicament l'ordenació detallada del sòl urbà definida en la present llei».  
  
Ja que no es concreta quin òrgan municipal és el competent per a realitzar l'avaluació ambiental i territorial estratègica en el si de l'ajuntament, resulta aplicable el que disposa l'article 21.1.s de la Llei 7/1985, de 2 d'abril, reguladora de les bases del règim local (LRBRL), segons el qual la dita competència li correspondria a l'alcalde president.  
  
  
J) Conclusions  
Analitzada la proposta de modificació puntual de les condicions de volum en zona industrial aïllada del PGOU de Castalla, cal considerar que la dita actuació quedaria emmarcada en l'article 46.3 de la LOTUP per considerar que es tracta d'una modificació menor del Pla General de Castalla.  
  
Per això, segons estableix l'article 51.2.b de la LOTUP, d'acord amb els criteris de l'annex VIII de la dita llei, la proposta de modificació puntual del Pla General de Castalla plantejada no té incidència significativa en el model territorial d'aquest municipi, no produeix increment significatiu en el consum de recursos; no suposa afecció sobre elements del patrimoni natural i cultural i, tenint en compte les consultes realitzades, es pot concloure que el procediment d'avaluació simplificada és suficient per a determinar que la proposta de modificació puntual de les condicions de volum en zona industrial aïllada del PGOU de Castalla no presenta efectes significatius sobre el medi ambient.  
D'acord amb això, s'informa:  
Que és procedent emetre un informe ambiental i territorial estratègic favorable, en el procediment simplificat d'avaluació ambiental i territorial estratègica de la modificació puntual de les condicions de volum en zona industrial aïllada del PGOU de Castalla, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació puntual del pla general d'acord amb la seua normativa específica.  
Ja que la modificació que ens ocupa simplement persegueix modificar les condicions de volum, sense variació de l'edificabilitat de la zona en qüestió, no s'estima necessària l'elaboració d'un estudi d'integració paisatgística en els termes establits per l'article 6, en connexió amb l'annex II, de la LOTUP, perquè no implica la proposta pretesa cap incidència en aspectes físics ni en el paisatge actual.  
  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació de la modificació puntual de les condicions de volum en zona industrial aïllada del PGOU de Castalla en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.»  
De conformitat amb allò que disposa l??article 48.c, 50 i 51 de la Llei 5/2014, de 25 de juliol, de la Generalitat Valenciana, d'ordenació del territori, urbanisme i paisatge de la Comunitat Valenciana (LOTUP) i l'article 21.1.s De la Llei 7/1985, de 2 d'abril, reguladora de les bases del règim local (LRBRL), resolc:  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual de les condicions de volum en zona industrial aïllada del PGOU de Castalla.  
  
Segon. Continuar la tramitació de la modificació puntual del pla general d'acord amb la seua normativa específica.  
  
Tercer. Publicar el present informe en el Diari Oficial de la Comunitat Valenciana, d'acord amb el que disposa l'article 51.7 de la LOTUP.»  
  
  
El que es fa públic en compliment del que disposa l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
Castalla, 5 d'agost de 2016.- L'alcalde president: Antonio Bernabeu Bernabeu.